

**Қазақстан Республикасы Президентінің 1999 жылғы 3 мамырдағы N 45 өкімін іске асыру жөніндегі шаралар туралы**

Қазақстан Республикасы Премьер-Министрінің Өкімі 1999 жылғы 7 мамыр N 60-ө

      1. Қазақстан Республикасы Президентінің "Мемлекеттік аппаратта тәртіпті күшейту жөніндегі шаралар туралы" 1999 жылғы 3 мамырдағы N 45 N990045\_ өкімін басшылыққа және мүлтіксіз атқаруға қабылдасын:

      2. Министрліктер мен агенттіктердің басшылары:

      - кінәлі адамдарға атқаратын қызметінен босатуға дейін қатаң шаралар қолдана отырып, Мемлекет басшысының актілері мен тапсырмаларын уақтылы орындамаудың әрбір фактісі бойынша қызметтік тексерістер жүргізуді қамтамасыз етсін;

      - алқаларда бақылау және атқарушылық тәртіп мәселелерін қарасын;

      - тәртіптің жоқтығы мен формализмді жою, аппараттардың жұмысында тәртіп орнату, ұйымдастырушылық-бақылау және құжаттамалық бөлімшелерді кадрлық және техникалық жағынан нығайту, лауазымды тұлғалардың дербес жауаптылығын арттыру жөнінде нақты және сындарлы шаралар қабылдасын;

      - бір апта мерзімде Қазақстан Республикасы Премьер-Министрінің Кеңсесіне қабылданған шаралар туралы ақпарат ұсынсын.

      3. Қазақстан Республикасының Премьер-Министрі Кеңсесінің Басшысы А.А.Тілеубердин Қазақстан Республикасы Премьер-Министрінің Кеңсесі бөлімшелерінің Мемлекет басшысының актілері мен тапсырмаларын, Үкіметтің шешімдерін, Премьер-Министрдің, оның орынбасарларының және Қазақстан Республикасы Премьер-Министрінің Кеңсесі басшылығының тапсырмаларын уақытылы және түпкілікті атқаруын тиісті бақылауды қамтамасыз ететін, сондай-ақ Қазақстан Республикасының Премьер-Министрі Кеңсесінің осы мәселелер бойынша министрліктермен, агенттіктермен және ведомстволармен өзара іс-қимылын жақсартуға мүмкіндік беретін ұйымдастырушылық және техникалық шаралардың кешенін белгілесін.

      4. Қазақстан Республикасы Премьер-Министрінің Кеңсесі:

      - министрліктер, агенттіктер, ведомстволар және жергілікті атқарушы органдар аппараттарының Мемлекет басшысының, Қазақстан Республикасының Үкіметі мен Премьер-Министрінің актілері мен тапсырмаларын атқаруды ұйымдастыру жөніндегі жұмыстарына ұдайы тексерістер жүргізу практикасын енгізсін;

      - лауазымды тұлғаларды жазалау туралы қабылданған шешімдердің

олардың кінәсі дәрежесіне сәйкестігін тексерсін;

     - 1999 жылдың мамыр-маусымында министрліктер мен агенттіктер

басшыларының, қызметтің осы учаскесі үшін жауапты адамдардың

қатысуымен бақылау жұмысын ұйымдастыру және іс қағаздарын жүргізу

жөнінде семинар-кеңес өткізсін;

     - орталық атқарушы органдар жүргізген жұмыстардың қорытындыланған

нәтижелері бойынша Қазақстан Республикасының Үкіметі мәжілісінің

қарауына атқарушылық тәртіп туралы мәселе енгізсін.

     Премьер-Министрдің

     міндетін атқарушы

   Оқығандар:

  Қобдалиева Н.

  Омарбекова А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК